stanford-oval/wikipedia huggingface dataset:
פליינסקייפ: טורמנט
פירוט העלילה > העיר סיגיל > חדר המתים

בפתיחת המשחק, הגיבור – חָסַר-השם (Nameless One) – מוצא את עצמו שוכב על דרגש אבן בחדר אפל ולא מוכר. הוא קם מהדרגש ומיד מרחפת אליו גולגולת מרחפת בשם מורט (Morte), אשר מבשרת לו שהוא נמצא בחדר מתים (Mortuary) גדול, אליו הובא ככל-הנראה מפני שחשבוהו למת. כמו כן, מורט מעיר לגבי הצלקות הרבות המכסות את גופו של חסר-השם, ובהן ישנן על גבו אפילו מספר שורות של כתב, בהן כתוב:
| 0 | 1 | 2 |
| --- | --- | --- |
|  "I know you feel like you’ve been drinking  a few kegs of Styx wash, but you need to  CENTER yourself. Among your  possessions is a JOURNAL that’ll shed  some light on the dark of the matter.  PHAROD can fill you in on the rest of the  chant, if he’s not in the dead-book already.  Don’t lose the journal or we’ll be up the  Styx again. and whatever you do, DO NOT  tell anyone WHO you are or WHAT  happens to you, or they’ll put you on a  quick pilgrimage to the crematorium. Do  what I tell you: READ the journal, then  FIND Pharod."  |  "אני יודע שאתה מרגיש כאילו שתית  כמה חביות של מי סטיקס, אבל אתה צריך  להיות מרוכז. בין הציוד שלך  נמצא יומן אשר ישפוך  קצת אור על החשכה של העניין.  פארוד יוכל למסור לך את שאר  הפזמון, אם הוא לא בספר-המתים כבר.  אל תאבד את היומן או שנתחיל שוב במעלה  הסטיקס. ולא-משנה מה, אל  תגלה לאף אחד מי אתה או מה  קורה לך, או שהם יעמיסו אותך על  עגלה מהירה למשרפה. עשה  כפי שאני אומר לך: קרא את היומן,  ואז מצא את פארוד." |    סטיקס – נהר מיתולוגי אשר מימיו  גורמים לשכחה.  "ישפוך אור על החשכה" – סלנג מעולם  פליינסקייפ, שפירושו – לגלות סוד.    פזמון (סלנג פליינסקייפ) – אמת,  מה שיש לדעת. |
חסר השם מגלה שהיומן האמור אינו ברשותו, ומבין שעליו לחפשו; מאוחר יותר מתגלה שלמעשה היו לו יומנים רבים מאוד, שאותם ניתן לגלות במהלך המשחק. בנוסף, הוא מחליט לחפש את אותו פארוד אשר אמור להיות מסוגל לשפוך קצת אור על עברו.
מחוץ לחדר שבו התעורר, פוגש חסר-השם את דאל (Dhall), הלבלר של חדר-המתים אשר רושם את כל הגופות הנכנסות. ממנו נודע לחסר-השם כי הוא הגיע כבר לחדר המתים מספר לא מועט של פעמים בעבר, ובכל פעם הוא היה מת, אך חזר לחיים ושכח את עברו. הוא גם לומד כי הכת אשר מתחזקת את חדר המתים – "אנשי האבק" (Dustmen) – מתנגדת באופן נחרץ למצב כזה, כיוון שאמונתם קובעת כי כל אדם חייב למות. לכן, עליו להימלט מחדר המתים כמה שיותר מהר.
פירוט העלילה > העיר סיגיל > החיפוש אחר פארוד

מתוך חדר-המתים בורח חסר-השם אל רחובותיה של העיר סיגיל (Sigil) – מטרופוליס אדירה הידועה ברחבי היקום, בה נמצאים אינספור שערים קסומים המובילים למישורי-קיום שונים. משיחותיו עם אנשי העיר הוא לומד כי פארוד הוא מה שמכונה "אספן" (Collector) – אדם האוסף גופות מרחובות סיגיל ומביאן לחדר המתים, תמורת תשלום מאנשי-האבק אשר תפקידם לשמור את רחובות העיר נקיים מגופות. מסתבר כי אותו פארוד הקים חבורה של אספנים אשר עובדים עבורו, והתמקם ברחוב תת-קרקעי של העיר אשר נקבר מזמן ואליו קשה להגיע.
הערות שוליים

1 2  פארק, אנדרו. GameSpot – המשחקים הגדולים ביותר בכל הזמנים – Planescape: Torment.
| --- | --- |
בקרת זהויות :  GND: 4584534-7  MusicBrainz release group: 5f477fed-5a95-3da1-a434-f1fb381519f5  MusicBrainz work: c9966d63-71bd-4b72-a68c-9562d7052efe 
תמונה מתוך החדר הראשון במשחק. ניתן לראות את תפריט הפעולות העגול – שנפתח בלחיצת-עכבר ימנית – כמו-גם שתיים מהדמויות, זומבי, תוכנו של החדר, והתפריט שבתחתית המסך.
גיורגי קוצ'ורשווילי

גיורגי קוצ'ורשווילי (בגאורגית: გიორგი ქოჩორაშვილი; נולד ב-29 ביוני 1999) הוא כדורגלן גאורגי המשחק בעמדת הקשר האחורי בלבאנטה.
קריירת מועדונים

קוצ'ורשווילי התחיל לשחק בקבוצת הכדורגל של סבורתלו טביליסי. ב-23 ביולי 2017 ערך את הופעת הבכורה שלו בקבוצה הבוגרת בהפסד 2-1 לטורפדו כותאיסי. כעבור כחודש הושאל לקבוצת הנוער של ז'ירונה הספרדית. ב-26 ביוני 2018 הצטרף לקבוצת המילואים של המועדון.
ב-19 ביולי 2019 חתם לשלוש שנים בלבאנטה והצטרף לקבוצת המילואים של המועדון. ב-12 ביולי 2020 ערך את הופעת הבכורה שלו בקבוצה הבוגרת בהפסד 2-1 לאתלטיק בילבאו. ב-30 באוגוסט 2022 הושאל לקאסטיון עד לסיום העונה.
קריירה בינלאומית

בצעירותו, קוצ'ורשווילי שיחק בנבחרות הצעירות של גאורגיה. ב-12 בספטמבר 2023 ערך את הופעת בכורה שלו בנבחרת הבוגרת בהפסד 2-1 לנורווגיה.
השתתף עם הנבחרת ביורו 2024 ובישל את השער לז'ורז' מיקאוטדזה בהפסד 3-1 לטורקיה, שהיה שערה הראשון של הנבחרת באליפות אירופה בכדורגל, אי פעם. ב-7 בספטמבר 2024 הבקיע את שער הבכורה שלו בנבחרת בניצחון 1-4 נגד צ'כיה.
מייפל סטורי

ערך זה עוסק במשחק רשת. אם התכוונתם לאנימה, ראו .
| --- | --- |

 כללי
 תאריך הוצאה:  29 באפריל 2003 (בקוריאה הדרומית)  11 במאי 2005 (באמריקה הצפונית)  12 באפריל 2007 (באירופה)
 סוגה:  משחק תפקידים המוני מרובה משתתפים
 פיתוח:  Wizet
 הוצאה לאור:  Nexon 
 ארץ מקור:  קוריאה הדרומית 
 שפות:  אנגלית 
 הפצה:  Nexon   Shanda (סין)   AsiaSoft (אסיה)   Gamania (טאיוואן והונג קונג)
 דרישות תוכנה
 מצבי משחק:  משחק רשת מרובה משתתפים
 דירוג:  10+
 פלטפורמות:  Microsoft Windows 
 אתר רשמי
 
מייפל סטורי (בכתב הנגול: 메이플 스토리, באנגלית: MapleStory) הוא משחק תפקידים מרובה משתתפים דרום קוריאני בבסיסו, חינמי, בעל גרפיקה דו-ממדית, אשר פותח על ידי החברה הדרום-קוריאנית Wizet.
המשחק זמין במספר גרסאות מקומיות, ומופץ על ידי מספר חברות. הגדולה ביותר מביניהם היא חברת Nexon, אשר מפיצה את המשחק בגרסתו הגלובאלית האמריקאית, הדרום-קוריאנית, היפנית, והאירופאית.
אף על פי שההשתתפות במשחק אינה עולה כסף, ניתן לרכוש עזרים שונים ומאפיינים חיצוניים לדמות, דרך חנות ה-"Cash Shop".
במשחק השחקן מטייל וחוקר את עולם המשחק הכולל ערים ומקומות שונים, מביס מפלצות, ומפתח את יכולותיה של הדמות בדומה למשחקי תפקידים. השחקנים מתקשרים ביניהם באמצעים שונים, מנהלים מסחר, ואף יכולים לצאת יחד למשימות משותפות. המשחק זכה להצלחה רבה ול-92 מיליון שחקנים ברחבי העולם, כשישה מיליון מתוכם באמריקה הצפונית בלבד. כשמונה מיליון שחקנים רשומים בגרסה הגלובאלית, הזמינה גם לשחקן הישראלי.
משחקיות

מייפל סטורי הוא משחק תפקידים בעל אופי של משחק פלטפורמה בגרפיקה דו-ממדית.
בדומה לרוב משחקי התפקידים, המשחקיות סובבת סביב חקר מבוכים ומקומות ומאבק במפלצות בזמן-אמת. השחקן מביס מפלצות ומסיים משימות על מנת להתקדם במשחק, להשיג כסף הקרוי מֶסוס (Mesos), נקודות ניסיון וחפצים. במהלך המשחק השחקן יכול לרכוש מקצוע, המאפשר לו ליצור ציוד ותרופות. נוסף על כך, השחקן יכול לבחור בשלבים מוקדמים של המשחק בין מספר סוגי שחקנים בעלי יכולות והתמחויות שונות.
קיימות אינטראקציות רבות ושיתוף פעולה בין שחקנים. שחקנים יכולים ליצור יחד קבוצות (Parties), להילחם יחד ולשתף ניסיון. ניתן ליצור גילדות המאגדות מספר חברים יחדיו. תכונות נוספות בעולם המייפל סטורי כוללות מערכת נישואין בין שחקנים (כל חשבון במייפל סטורי יכול להתחתן במשחק פעם אחת בעלות של מסוס 1 ועל מנת להתחתן שוב הוא יצטרך לשלם כסף אמיתי. רק לאחר R-E-D), מד-תהילה (Fame), צ'אט רב-משתתפים ומיני-משחקים.
משחקיות > עולם המשחק

עולם המשחק מורכב משבע יבשות: Ossyria, Edelstein ,Maple Island, Victoria Island ,Ereve ,Rien, Masteria וזוג האיים Ludus Lake. ‏Victoria Island מכיל כשמונה ערים והיא מיועדת לרמות נמוכות - מתחת לעבודה השלישית - אף על פי שקיימים בו אזורים נפרדים לרמות גבוהות יותר. Ossyria מכילה מספר גודל של אזורים שונים, החל מהרים מושלגים, מדבריות, יערות, ואף עיר תת-ימית. אפשר להיכנס דרך שער בין ממדי ליקום המקביל Grandis שמכיל כעת שלושה אזורים ולמחוז "World Tour" שמדמה את הארצות יפן, סינגפור ומלזיה. קיימים גם אזורים נוספים שאליהם אפשר להגיע דרך ה-Dimensional Portal הנמצא ברוב ערי המשחק.
משחקיות > מסחר וחפצים

במשחק הייתה קיימת מערכת מסחר וכלכלה ענפה. הכסף המשמש את הדמויות במשחק נקרא "מֶסוס" (Mesos), והדרך הבסיסית להשיגו היא על ידי ציד מפלצות או משימות.
ניתן לקנות חפצים מסוימים מחנויות הפזורות לאורך ערי המשחק, או להשיג על ידי ציד מפלצות, או להכינם באמצעות מצרכים. לחפצי הציוד יש בדרך כלל דרישות מינימליות על מנת להשתמש בהם באופן פעיל, כמו רמה או מיומנות. חפצים מסוימים מעניקים לדמות בונוסים, למשל הגדלת כוח התקיפה או החיים. ניתן לשפר חפצים באמצעות מגילות (Scrolls) שונות, אותן משיגים דרך ציד, קנייה בחנויות, ומשימות קבוצתיות. למגילות אחוזי הצלחה מסוימים, המעמידים בסיכון את החפץ, אך יכולים להעניק לו בונוס נוסף. מספר השדרוגים שניתן להעניק לחפצים מוגבל. ניתן לקבל חפצים מסוימים רק באירועים מיוחדים. בחנות ה-"Cash Shop" ניתן לקנות חפצים מיוחדים, חיות מחמד ולשנות את ההופעה החיצונית על ידי נקודות שנרכשות בכסף אמיתי. הגבייה נעשית בעזרת PayPal, דואר או כרטיסים. שוויו של דולר הוא 1000NX Cash.
השוק החופשי (Free Market) מהווה מקום מפגש לשחקנים כדי למכור ולקנות חפצים. בשוק החופשי יש פורטלים וחדרים רבים, בהם שחקנים יכולים לפתוח חנויות ולהציע את מרכולתם.
משחקיות > משימות

על מנת להתקדם במשחק בעניין, שזורים במשחק מבחר רב של משימות (Quests) שונות המחולקות לפי דרגת השחקן והשלמת משימות קודמות. ניתן לקבל משימות חדשות מדמויות סטטיות במשחק (NPCs). לרוב דמויות אלו יעניקו לך פרס בסיום המשימה, הכולל נקודות ניסיון, כסף וחפצים שונים. תוכן המשימות מגוון, ויכול לכלול איסוף חפצים על ידי ציד מפלצות, נסיעות, התקשרות עם מספר דמויות ועוד. השחקן יכול לעקוב אחר התקדמות המשימה על ידי "יומן המשימות".
סוג נוסף של משימות, המהווה מרכיב מרכזי במשחק הוא המשימות הקבוצתית (Party Quest, נכתב בקיצור: PQ). משימות אלו דורשות מספר שחקנים, ומוגבלות בדרגה. על השחקנים לשתף פעולה על מנת לעבור מספר מכשולים, ולסיים אתגרים שונים.
משחקיות > הייפר סקילס

עמודת יכולות חדשה, בנוסף לעבודה רביעית, נפתחת ברמה 140, ולה שני סוגים של סקילים: סקילים פאסיביים וסקילים אקטיביים (רמות 140,160,180,190ו-200 לפאסיביים, ורמות 140,160 ו-190לאקטיביים)
משחקיות > עבודה חמישית

החל מחודש דצמבר 2016 נוספה העבודה החמישית אשר נפתחת החל מרמה 200, לאחר השלמת כל שרשרת המשימות במקדש הזמן (Temple of Time) והשלמת שרשרת משימות נוספת לאחריה, שבה יש צורך לחכות כ-20 שעות.
משחקיות > עבודה שישית

החל מנובמבר 2023 נוספה העבודה 
השישית אשר נפתחת החל מרמה 260, בעדכון חדש הנקרא “New age”
עלילה

שחקנים לרוב מניחים שלמשחק לא קיימת מטרה ספציפית, מלבד שיפור השחקן, החפצים והיכולות לאורך זמן, אך מאוחר יותר פותחה למשחק מעין עלילת רקע, הכוללת רשע ושמו המכשף השחור ("Black Mage"), שנחתם לפני זמן רב על ידי שישה גיבורים (Eunwol ,Evan, Aran, Mercedes, Luminous, Phantom) מתוך חשש מתחייתו, קראה קיסרית הסיגנוס לעולם המייפל להצטרף לאבירי הסינגוס כדי למנוע מהרשע לחזור. למרות זאת, הם לא הצליחו, והמכשף קם לתחייה במה שנקרא "המפץ הגדול". למכשף השחור ישנם חמישה סגנים (המפקדים הגדולים).
לאחר התעוררותו של המכשף השחור, הוקם ארגון ה-"Black Wings" (כנפיים שחורות) שמטרתו להחזיר למכשף השחור את כל כוחו. שיא הקרב בין לוחמי עולם המייפל לכנפיים השחורות, היה כאשר הכנפיים השחורות יצאו לקרב עם אזרחי עולם המייפל שעדיין נמשך, בשימוש בספינה הענקית שהייתה גם נשקם הסודי - ה-Black Heaven.
מדיות נוספות

MapleStory DS הוא משחק לשחקן יחיד לפלטפורמת נינטנדו DS, המבוסס על מייפל סטורי. המשחק יצא ב-15 באפריל 2010 בקוריאה.
אנימה יפנית הקרויה "מייפל סטורי"‏ (メイプルストーリー Meipuru Sutōrī) נוצרה בעקבות המשחק על ידי אולפני Madhouse. הסדרה עלתה לשידור בערוץ TV Tokyo ביפן, בין ה-7 באוקטובר 2007, ל-30 במרץ 2008, וכללה כ-25 פרקים. העלילה סבבה סביב לוחם במסעו להחיות את עץ העולם.
מפיצת המשחק האמריקאית, Nexon השיקה משחק איסוף קלפים המבוסס על המשחק ב-6 בנובמבר 2007. מאז, Nexon קוריאה הדרומית ויפן השיקו זיכיון קלפים דומה, בעוד Nexon צפון אמריקה זנחה את המוצר.
שני משחקי מייפל סטורי יצאו למערכת ה-iOS של אפל, תחת השמות MapleStory: Thief Edition ו-MapleStory: Cygnus Knights Edition. שניהם תמכו במשחק לשחקן יחיד בלבד ולבינתיים הם נמחקו ולא ניתן להורידם כעת.
בשנת 2013 יצא משחק מייפל סטורי חדש התומך ב-iOS ואנדרואיד, בשם "MapleStory Live" ובו ניתן ליצור כמה עבודות, כגון Dual-Blade, Mechanic ,Demon Slayer, Angelic Buster.
בסוף שנת 2014 הכריזה Nexon על משחק מובייל חדש העונה לשם Pocket Maplestory for Kakao (כדי להשתמש במשחק חייבים את האפליקציה Kakao) המשחק הוא ההוצאה הכי גדולה של Nexon למובייל אי פעם כאשר במשחק תוכלו ליצור מגוון מקצועות כגון : Kaiser, Dual-Blade,Demon Slayer ועוד ואף לשחק אונליין עם חברים בדיוק כמו במשחק המקורי למחשב, המשחק יצא לבינתיים רק בקוריאה ואין לדעת מתי הוא ייצא בשאר העולם.
ב-27 ביולי 2011 השיקה Nexon גרסת בטא חופשית של גרסת פייסבוק למייפל סטורי, שנקראה MapleStory Adventures. המשחק ייעודי בעיקר לשחקן יחיד, אך כולל מגוון אפשרויות הקיימות במשחק המקורי כגון שיפור הדמות, לחימה במפלצות ומשימות.
כרגע לא ניתן לשחק במשחק.
בחודש נובמבר 2016 הוכנס חידוש שנתן לכל סוגי השחקנים עבודה חמישית.
הערות שוליים

↑  MapleStory Tops 92 Million Players באתר WIRED, ‏5.7.2009.
↑  MapleStory announces over 92 million users worldwide, 4 year anniversary באתר joystiq, ‏9.5.2009.
↑  MapleStory Tops Eight Million Users, Six Years באתר gamers daily news,‏ 2011
1 2  What is MapleStory, באתר מייפל סטורי
↑  New Professions and Traits Systems, באתר מייפל סטורי, 7 ביולי 2011
↑  Party באתר מייפל סטורי, 5.8.2009.
↑  Guild, באתר מייפל סטורי, 5 באוגוסט 2009
↑  Cash Ship Guide, באתר מייפל סטורי
↑  ARAN, באתר מייפל סטורי, 16 בדצמבר 2009
↑  The Prophecy of the Black Mage, "נבואת המכשף השחור", באתר מייפל סטורי, 17 בנובמבר 2010
↑  Nexon America Releases New MapleStory Update Featuring the Cygnus Knights, באתר IGN, ‏30 ביולי 2009
↑  MapleStory Big Bang, באתר מייפל סטורי, 19 בינואר 2011
↑  Dev Blog - Localization, באתר מייפל סטורי, 10 בספטמבר 2010
↑  Dev Blog -- Big Bang Is In the Air, באתר מייפל סטורי, 13 באוקטובר 2010
↑  Dev Blog – State of the Game באתר מייפל סטורי, 24.3.2011.
↑  MapleStory iTCG Online: Trading Card Game Based on MMO MapleStory באתר bbg,‏ 12.4.2010.
↑  MapleStory Adventures Review, באתר gamezebo,‏ 2 באוגוסט 2011
| --- | --- |
בקרת זהויות :  LCCN: no2015080881  MusicBrainz work: 1a5e4202-99bc-4e96-a0f0-94f9d69f48f4  VIAF: 316561502   WorldCat (עם VIAF): 316561502
אכלו משמנים

אִכְלוּ מַשְׁמַנִּים הוא פיוט אשכנזי לשבת חנוכה שזהות מחברו אינה ידועה, השם אברהם חתום באקרוסטיכון בראשי הבתים וייתכן שזהו שם מחברו. כיום, שירת הפיוט נפוצה בעיקר בקרב יוצאי יהדות גרמניה, ומספר חצרות חסידיות.
בכמה מהדורות של זמירות שבת מיוחס הפיוט לרבי אברהם אבן עזרא, אך ייחוס זה ככל הנראה אינו נכון.
תוכן הפיוט

הפיוט בשונה ממרבית הפיוטים העוסקים בחגים, אינו עוסק בסיפור החג או בהלכותיו, אלא באופן היתולי בפרט שולי בו, סעודת החג, הפיוט קורא להרבות בסעודה ובמאכלים, הפזמון שלו חוזר ואומר כי לצורך סעודה זו, מכור או תשכור שטח תבואה של בית כור, זוהי דרישה מוגזמת כמו גם הבית העוסק בשתיית היין, על פיו יש להחליף כל שתיית מים בחג בשתיית יין.
לשון הפיוט ומטרתו עוררו עליו עוררין בקרב חלק מפוסקי ההלכה שהרי סעודת חנוכה אינה סעודת מצווה כלל, כגון המהר"י ברונא שכתב כי:
"עוד הגידו לי שמהר"ר אברהם הכהן לא רצה להניח הבחורים לנגן הזמר 'אכלו משמנים' על השלחן, לפי שמשמע כאילו נתקן על פי תלמידי חכמים, וזה אינו כלל, שהרי כתב מהר"ם שסעודת חנוכה אינה סעודת מצווה, והזמר מתחיל 'אכלו משמנים' וכו' עד 'תמכור לצורך חנוכה', משמע דסעודת מצווה היא"
הרב אהרן וירמש (רב במץ במאה ה-18), כותב בחריפות:
"ואגב אזכרה מה שהדפיסו זמר 'אכלו משמנים'… כל המבחין ישתומם להתערב שוא וכזב והבל שיש בו חטא בתוך סידורי קודש… ובילדותי שמעתי מאנשים חשובים חשבוהו לשחוק שמחברו היה מכת ליצים ופוחזים... ומי שבידו למחות למדפיסים הרי זה משובח"
בשל התנגדותו, חיבר הרב וירמש זמר דומה, המדגיש את חשיבות לימוד התורה בחנוכה.
בקרב תנועת החסידות היו שהכשירו את הפיוט בטענה כי קיימים בו כוונות ורמזים נסתרים, ביניהם רבי פנחס מקוריץ, ורבי יצחק יעקב רבינוביץ האדמו"ר מביאלא, אך האדמו"ר ממונקאטש רבי חיים אלעזר שפירא כתב כי לפיוט אין טעם וריח של תורה.
לקריאה נוספת

גבריאל וסרמן, "Liturgical poems of Ḥanukka from Europe" (חלק א באנגלית וחלק ב בעברית), 2016 (דוקטורט). על אכלו משמנים בעמ' 253, 260-261 בחלק א, והפיוט עצמו עם פירוש ושינויי נוסחאות מופיע בעמודים 467–468 בחלק ב. (הספר בקטלוג ULI)
הערות שוליים

↑  בסידור היעב"ץ (בית יעקב), בית זה והבית שלפניו מאוחדים, והנוסח הוא כך: רך וטוב יחדלון מניסוך המים. בבית היין נלין. בכל יום פעמיים (ראו כאן).
↑  אמנות השיר: אכלו משמנים, באתר הפיוט והתפילה.
↑  שו"ת מהר"י ברונא סימן קל"ז
↑  ספר מאורי אור חלק באר שבע דף פ"א ע"ב
↑  רבי אהרן ווירמש, מאורי אור, חלק ד: באר שבע, מץ תקצ"א, דף קכ"ד ע"ב, באתר אוצר החכמה (צפייה מוגבלת למנויים).
↑  ספר 'אמרי פנחס', ענייני חנוכה
↑  בחיבורו 'דברי בינה' (פרשת מקץ)
↑  בספר שער יששכר
מידה מסומנת

במתמטיקה, מידה מסומנת (signed measure) היא העתקה המכלילה את רעיון המידה, באפשרה ערכים שליליים.
הגדרה פורמלית

יהא  (X,\Sigma ) מרחב מדיד. מידה מסומנת על המרחב היא העתקה מהצורה  \nu :\Sigma \rightarrow {\overline {\mathbb {R} }} (כאשר  {\overline {\mathbb {R} }}=\mathbb {R} \cup \{{-\infty ,+\infty }\}) המקיימת את התכונות הבאות:
\nu (\emptyset )=0
ההעתקה  \nu  רשאית לקבל רק אחד מהערכים  +\infty  או  -\infty .
ההעתקה  \nu  היא  \sigma ־אדיטיבית. כלומר, לכל סדרה של קבוצות מדידות וזרות  (A_{n})_{n=1}^{\infty } מתקיים ש־ \nu (\bigsqcup _{n=1}^{\infty }A_{n})=\sum _{n=1}^{\infty }\nu (A_{n}). כמו כן, אנחנו דורשים שלכל  (A_{n})_{n=1}^{\infty } הטור  \sum _{n=1}^{\infty }\nu (A_{n}) חייב להתכנס בהחלט.
הגדרה פורמלית > הערה

על מנת למנוע בלבול מיותר בהמשך המאמר, מעתה ואילך (במאמר זה) העתקת המידה "הרגילה" תקרא מידה חיובית.
הגדרה פורמלית > קבוצות חיוביות, שליליות ואפסיות

תהא  \nu  מידה מסומנת על מרחב מדיד  (X,\Sigma ). נאמר ש־ A\in \Sigma  היא קבוצה  \nu ־חיובית אם לכל  \Sigma \ni B\subseteq A מתקיים ש־ \nu (B)\geq 0. באופן אנלוגי אנחנו נגדיר את הקבוצה  A\in \Sigma  להיות קבוצה  \nu ־שלילית אם לכל  \Sigma \ni B\subseteq Aמתקיים ש־ \nu (B)\leq 0.
נאמר שהקבוצה  A\in \Sigma  היא  \nu ־אפסית אם היא  \nu ־חיובית וגם  \nu ־שלילית.
רציפות בהחלט

תהא  \mu  מידה חיובית ותהא  \nu  מידה מסומנת על אותו מרחב מדיד  (X,\Sigma ). נאמר ש־ \nu  היא רציפה בהחלט ביחס ל־ \mu , ונסמן זאת על ידי  \nu \ll \mu , אם לכל  A\in \Sigma  קבוצה מדידה מתקיים:  \mu (A)=0\Longrightarrow \nu (A)=0.
רציפות בהחלט > סינגולריות של מידות

יהיו  \nu ,\mu  מידות מסומנות על המרחב המדיד  (X,\Sigma ). נאמר ש־ \nu  ו־ \mu  הן סינגולריות אחת ביחס לשניה ונסמן זאת על ידי  \nu \perp \mu  אם קיימות שתי תת־קבוצות  A,B\subseteq X מדידות המהוות פירוק זר ל־ X וגם  A היא  \mu ־אפסית ו־ B היא  \nu ־אפסית.
משפטים, למות ותכונות מעניינות הנוגעות למידות מסומנות > משפטי רציפות

נזכר כי מידה מסומנת נועדה להכליל את המושג מידה "רגילה" (או מידה חיובית), לכן זה הגיוני שמידה מסומנת תקיים חלק מהתכונות הרגילות שמקיימת מידה חיובית. חלק מהתכונות הללו הן תכונות הרציפות.
תהא  \nu  מידה מסומנת ותהא  (B_{n})_{n=1}^{\infty } סדרה של קבוצות עולות (ביחס להכלה) אזי מתקיים  \nu (\bigcup _{n=1}^{\infty }B_{n})=\lim _{n\to \infty }\nu (B_{n})
תהא  \nu  מידה מסומנת ותהא  (B_{n})_{n=1}^{\infty } סדרה של קבוצות יורדות (ביחס להכלה) וגם  |\nu (B_{1})|<\infty  אזי  \nu (\bigcap _{n=1}^{\infty }B_{n})=\lim _{n\to \infty }\nu (B_{n})
משפטים, למות ותכונות מעניינות הנוגעות למידות מסומנות > סגירות של קבוצות 𝜈־חיוביות תחת איחוד בן מניה

תהא  \nu  מידה מסומנת ותהא  (B_{n})_{n=1}^{\infty } סדרה של קבוצות  \nu  חיוביות אז  B=\bigcup _{n=1}^{\infty }B_{n} היא קבוצה  \nu ־חיובית.
משפטים, למות ותכונות מעניינות הנוגעות למידות מסומנות > משפט הפירוק של האן

תהא  \nu  מידה מסומנת על מרחב מדיד  (X,\Sigma ). אזי, קיימות שתי קבוצות זרות  P,N\subseteq X שכך שמתקיימים התנאים הבאים:
הקבוצות  P ו־ N מהוות פירוק זר של  X. כלומר,  X=P\sqcup N.
הקבוצה  P היא  \nu ־חיובית.
הקבוצה  N היא  \nu ־שלילית.
הפירוק הוא יחיד במובן הבא: אם  P',N'\subseteq X הן גם פירוק Hahn של  X אזי הקבוצות  P'-P,P-P',N-N',N'-N הן קבוצות אפסיות ביחס ל־ \nu .
משפטים, למות ותכונות מעניינות הנוגעות למידות מסומנות > משפט הפירוק של ג׳ורדן

תהא  \nu  מידה מסומנת על מרחב מדיד  (X,\Sigma ). אזי קיימות מידות חיוביות  \nu ^{+} ו־ \nu ^{-} כך שמתקיימים התנאים הבאים:
המידות  \nu ^{+} ו־ \nu ^{-} מהוות פירוק של המידה  \nu . כלומר,  \nu =v^{+}-v^{-}.
המידות  \nu ^{+} ו־ \nu ^{-} הן מידות סינגולריות אחת ביחס לשנייה.
משפטים, למות ותכונות מעניינות הנוגעות למידות מסומנות > משפט הפירוק של ג׳ורדן > השתנות כללית של מידה מסומנת

אם  \nu  היא מידה מסומנת, ו־ \nu ^{+} וגם  \nu ^{-} מהוות פירוק של  \nu , אז העתקה  |\nu |=\nu ^{+}+\nu ^{-} היא מידה חיובית הנקראת פונקציית ההשתנות הכללית של  \nu .
משפטים, למות ותכונות מעניינות הנוגעות למידות מסומנות > בניית מידה מסומנת בעזרת אינטגרציה

יהא  (X,\Sigma ,\mu ) מרחב מידה כאשר  \mu  היא מידה חיובית, ותהא  f:X\to \mathbb {R}  אינטגרבילית באופן מוחלט. אזי, העתקה שמוגדרת על קבוצה  A\in \Sigma  באופן הבא  \nu :A\to \int _{A}f\cdot d\mu  היא מידה מסומנת. יתרה מכך, אם  f\in L^{1}(\mu ) אזי  \nu  היא מידה סופית וגם  \nu \ll \mu .
משפטים, למות ותכונות מעניינות הנוגעות למידות מסומנות > משפט רדון־ניקודים

יהא  (X,\Sigma ) מרחב מדיד. תהא  \mu  מידה חיובית ו־ \sigma ־סופית ותהא  \nu  מידה מסומנת ו־ \sigma ־סופית. אזי קיימות  \lambda  מידה חיובית ו־ \rho  מידה מסומנת המקיימות את התנאים הבאים:
המידות  \lambda  ו־ \rho  מהוות פירוק של המידה  \nu . כלומר,  \nu =\lambda +\rho .
המידות  \lambda  ו־ \mu  הן סינגולריות אחת ביחס לשנייה. כלומר,  \lambda \perp \mu .
המידה  \rho  רציפה בהחלט ביחס למידה  \mu . כלומר,  \rho \ll \mu . בפרט, קיימת  f:X\to \mathbb {R}  אינטגרבילית באופן מוחלט כך ש־ \rho (A)=\int _{A}f\cdot d\mu .
משפטים, למות ותכונות מעניינות הנוגעות למידות מסומנות > נגזרת רדון־ניקודים

אם  \nu \ll \mu  אזי  \lambda =0 ולכן  \nu (A)=\int _{A}f\cdot d\mu . במקרה הזה, הפונקציה  f נקראת נגזרת רדון־נקודים ונהוג לסמן
d\nu (A)=f\cdot d\mu \Longrightarrow f={d\nu  \over d\mu }
כמו כן,  f הנ״ל יחידה עד כדי מידה 0.
הייאט

| --- | --- |


מלון הייאט ריג'נסי אטלנטה בו 1,260 חדרים
 נתונים כלליים
 בורסה:  הבורסה לניירות ערך בניו יורק (4 בנובמבר 2009–H) 
 מייסדים:  Jack D. Crouch 
 תקופת הפעילות:  27 בספטמבר 1957 – הווה (67 שנים) 
 חברות בנות:  Hyatt Place  Joie de Vivre Hospitality  Hyatt Centric  Hyatt House  Alila Hotels and Resorts  Destination Hotels & Resorts  Andaz 
 מיקום המטה:  שיקגו 
 ענפי תעשייה:  תעשיית המלונאות 
 מוצרים עיקריים:  בית מלון, מתקן נופש, זכיינות 
 שווי שוק:  15.31 מיליארד דולר (17 באוקטובר 2024)
 מנכ"ל:  Mark Hoplamazian 
  
 www.hyatt.com
 
תאגיד המלונות הייאט, או בקיצור "הייאט" (באנגלית: Hyatt Hotels Corporation), היא רשת מלונות יוקרה בבעלות משפחת פריצקר. מטה החברה ממוקם בשיקגו, אילינוי. נכון לשנת 2019, הייאט מעסיקה יותר מ-100,000 עובדים ברחבי העולם המשרתים, כמעט 900 נכסים ב-20 מותגים שונים ב-60 מדינות.
היסטוריה

תאגיד הייאט הוקם כאשר האחים ג'יי, רוברט ודונלד פריצקר רכשו מוטל קטן בשם "בית הייאט", בשדה התעופה הבינלאומי של לוס אנג'לס, ב-27 בספטמבר 1957. האח הצעיר דונלד, שנפטר ב-1972, ניהל את רשת המלונות. בתוך ארבע שנים הוא הקים חמישה מלונות נוספים. החברה נרשמה למסחר בבורסה ב–1962, ושש שנים לאחר מכן הוקמה גם "הייאט אינטרנשיונל", שנרשמה גם היא למסחר. ב-1967 השיקו את מלון הענק הייאט ריג'נסי אטלנטה. מלון בן 29 קומות ובו 1,260 חדרים ואטריום פתוח.
בשנת 1969, פתחה הייאט את המלון הראשון שלה מחוץ לארצות הברית, כשזכתה בחוזה הניהול של מלון הנשיא בהונג קונג (ששינה את שמו ל"הייאט ריג'נסי הונג קונג"). ב-1979 החליטה משפחת פריצקר לרכוש את מניות שתי החברות "הייאט" ו-"הייאט אינטרנשיונל", ולמחוק אותן מהמסחר בבורסה.
בשנת 1999, פתחה הרשת את מלון "גראנד הייאט בשנגחי", שהיה אז המלון הגבוה בעולם ובו 54 קומות.
החל משנת 2002 הרשת מפעילה מלון אררט פארק הייאט מוסקבה, בהתחשב במלונות נוספות של הרשת ברוסיה, היא מהווה ביו רשתות המלון הגדולות במדינה.
בשנת 2003, בעקבות סכסוכים בין בני הדור השני של המשפחה, אחדו כל נכסי רשת הייאט בארצות הברית ומחוץ לה תחת חברת החזקות אחת. עד אז הוחזקו נכסי החברה דרך שורה של חברות שונות שהיו רשומות במקלטי מס. זאת במטרה להנפיק את החברה בבורסה. בשנת 2007 מכרה המשפחה נתח של כ-15% ממניות החברה תמורת מיליארד דולר. בין הרוכשים היו בנק ההשקעות גולדמן סאקס (7.5%) וחברת ההשקעות מדרון קפיטל (6.1%), הנמצאת בשליטת רוב וולטון, יו"ר ענקית הקמעונאות וול-מארט.
בשנת 2009, הנפיקה משפחת פריצקר את החברה בבורסה לניירות ערך בניו יורק.
בנובמבר 2019, הודיעה הרשת כי היא מצטרפת למאבק בצמצום השימוש בפלסטיק, ותוותר על בקבוקוני הפלסטיק שהיא מחלקת לאורחים בחדרים (דוגמת שמפו, סבון, וכו'), "מאחר שאי-אפשר להתעלם מהנזק הסביבתי של הפלסטיק שייעודו הוא שימוש חד-פעמי".